पंजाब लोक कांग्रेस
पंजाब लोक कांग्रेस (संक्षेप: प.लो.कां. या पी.एल.सी.) पंजाब राज्य में आधारित एक भारतीय क्षेत्रीय राजनीतिक दल था। इसकी स्थापना पंजाब में भारतीय राष्ट्रीय कांग्रेस में विभाजन के पश्चात् 2 नवंबर 2021 को अमरिन्दर सिंह द्वारा पंजाब मुख्यमन्त्री पद त्याग देने एवं भारतीय राष्ट्रीय कांग्रेस छोड़ने के बाद की गई थी। दल ने 31 अक्टूबर 2021 को भारत निर्वाचन आयोग के साथ अपने आधिकारिक पंजीकरण के लिए आवेदन किया। 28 दिसंबर 2021 को दल ने 2022 पंजाब विधान सभा निर्वाचन लड़ने के लिए भाजपा और शिअद (सं) के साथ गठबंधन किया, किन्तु सभा में कोई भी स्थान जीतने में विफल रही। 19 सितंबर 2022 को पंजाब लोक कांग्रेस का भारतीय जनता पार्टी में विलय हो गया।